Ĉukaro

**Ĉukaro** aŭ **Ĉukara perdriko**, *(Alectoris chukar)* estas birdospecio el ordo kokoformaj *(Galliformes)* kaj familio fazanedoj (*Phasianidae*). Ĝi similas al la rokperdriko, sed la ĉukaro havas voĉon kiel simpla domkorta koko.

Oni konsideris, ke ĝi formas superspecian komplekson kune kun la Rokperdriko, la Filbia perdriko kaj la Ruĝecstria perdrikoj kaj traktata pasinte kiel samspecifa ĉefe kun la unua.

## Vivloko 
Ĝi vivas en sudaj partoj de Eŭropo ĝis Ĉinio en Azio. Ĉukaro estas nacia birdo de Pakistano, ĝia nomo same venas el la urdua lingvo.

Krom la originalaj vivlokoj, oni enportis, hejmigis en Hispanio, Portugalio, Norvegio, Britio, Kanado, Usono, Havajo, Meksiko, Nov-Zelando kaj Sud-Afriko kaj en multaj lokoj setlis sovaĝigitaj populacioj devenaj el kaptivaj ekzempleroj.

Ĝi vivas sur senarbaj rokoj, valoj kaj herbaj montaj deklivoj.

## Aspekto 
La birdo grandas 35&nbsp;cm. Ĝia beko, okulringo kaj la kruroj estas ruĝaj. Sur la frunto, okulo kaj kolo ĝi havas nigran kolumon kiu enfermas blankan gorĝareon. Ĝi havas mallongajn, rondajn flugilojn. Ĝi havas pli brunan supran plumaron, pli larĝajn nigrablankajn striojn flanke ol ĉe la rokperdriko.

eta|maldekstra|Ilustraĵo el la verko *Game birds of India, Burma and Ceylon* de Allan Octavian Hume kaj Marshall.
La Ĉukaro estas fortika perdriko 32–35&nbsp;cm longa, kun helbruna dorso, griza brusto, kaj sablokolora ventro. La nuancoj varias laŭ la diversaj populacioj. La vizaĝo estas blanka kun nigra gorĝorando. Ĝi havas ruĝecstriajn flankojn, ruĝajn krurojn kaj koralruĝan bekon. Ambaŭ seksoj estas similaj, sed la ino iome pli malgranda kaj ne havas spronon. La vosto havas 14 plumojn, el kiuj la tria unuaranga estas la plej longa dum la unua samnivelas kun la 5a kaj 6a.

Ĝi estas tre simila al la Rokperdriko (*Alectoris graeca*) kun kiu ĝi estis foje kunigita en pasinteco sed ĝi estas pli bruna en dorso kaj havas flavecan nuancon en kolo. La tre klare limigita gorĝorando distingas tiun specion el la Ruĝa perdriko kiu havas la nigran kolumon rompitan al malhela strieco ĉe la brusto. Ties kanto estas brueca *ĉuk-ĉuk-ĉukar-ĉukar* el kiu devenas la komuna nomo. La Berbera perdriko (*Alectoris barbara*) havas ruĝecbrunan pli ol nigran kolumon kun grizaj gorĝo kaj vizaĝo kaj kun bruna krono . Ĝi estis enmetita ankaŭ en Nova Sudkimrio en Aŭstralio sed ne survivis reproduktaj populacioj kaj tre probable formortiĝis.

## Sistematiko kaj taksonomio 
La Ĉukara perdriko estas parto de konfuza grupo de "Ruĝkruraj perdrikoj". Oni priskribis kelkajn plumarvariaĵojn ene de la ampleksa distribuado de la Ĉukaro kaj oni markis ilin kiel subspecioj. Iam la Ĉukara grupo estis inkludata kun la Rokperdriko (konata ankaŭ kiel la Greka perdriko). Tiu specio el Turkio kaj pli oriente estis sekve separata el *A. graeca* de Grekio kaj Bulgario kaj okcidenta Eŭropo.

## Populacio kaj statuso 
[eta|dekstra|Ĉukaro en la Ŝtata Parko Insulo Antelope, [Utaho, Usono.]]
400ra|dekstra|eta|Distribuado de la Ĉukaro en verda koloro, dum la aliaj parencoj montras aliajn kolorojn.
Tiu palearktisa specio ne estas relative endanĝerita pro troa ĉasado aŭ habitatoperdo. Ties nombroj estas ege influataj de la vetero dum la reprodukta sezono. Liberigo de kaptivaj ekzempleroj en kelkaj partoj de suda Eŭropo povas minaci la indiĝenajn populaciojn de Rokperdriko kaj de Ruĝa perdriko kun kiuj ili povas hibridiĝi.

## Subspecioj 
* *Alectoris chukar chukar* – orienta parto de Afganujo, Pakistano, Kaŝmiro, Nord-Barato kaj okcidenta Nepalo
* *Alectoris chukar cypriotes* – Bulgario, Egea-maraj insuloj, Kreto, Rodos kaj Malgranda Azio
* *Alectoris chukar armenica* – Armenio
* *Alectoris chukar caucasica*- Kaŭkazo
* *Alectoris chukar sinaica* – Sinajo
* *Alectoris chukar daghestanica*
* *Alectoris chukar dementievi*
* *Alectoris chukar dzungarica*
* *Alectoris chukar falki*
* *Alectoris chukar fallax*
* *Alectoris chukar farsiana*
* *Alectoris chukar kakelik*
* *Alectoris chukar kleini*
* *Alectoris chukar koroviakovi*
* *Alectoris chukar kurdestanica*
* *Alectoris chukar laptev*
* *Alectoris chukar laptevi*
* *Alectoris chukar ordoscensis*
* *Alectoris chukar pallescens*
* *Alectoris chukar pallida*
* *Alectoris chukar potanini*
* *Alectoris chukar pubescens*
* *Alectoris chukar scotti*
* *Alectoris chukar shestoperovi*
* *Alectoris chukar subpallida*
* *Alectoris chukar werae*

## Kutimaro kaj ekologio 
[eta|240ra|Ĉukaro ĉe Birdoparko de [Walsrode, Germanio.]]
For de la reprodukta sezono, la Ĉukaro troviĝas en malgrandaj aroj de 10 aŭ plie (ĝis 50) birdoj. Somere la Ĉukaroj formas parojn por reproduktiĝi. Dum tiu epoko la virbirdoj estas tre luktemaj per alvokoj kaj veraj luktoj. Vintre ili descendas al valoj kaj manĝas en kampoj. La alvoko oftas tage ĉefe matene kaj vespere. La alvoko estas laŭta kaj inkludas laŭtajn ripetajn notojn "Ĉuk" kaj foje duetajn notojn "Ĉukar". Oni konstatis diversajn alvokojn varie kun la kunteksto. La plej komuna alvoko estas "unuiga alvoko" kiu postulas respondon el birdoj kaj estis uzata en studoj, kvankam tiu metodo ne estas fidinda. Kaze de ĝenado, ili preferas kuri anstataŭ elflugi, sed se necese ili elflugas mallongajn distancojn ofte deklivosuben per rondecaj flugiloj, alvokante tuje post surterigado. En Utaho oni trovis birdojn manĝantajn en areo de ĉirkaŭ 2.6&nbsp;km2. Kaj veturantajn ĝis 4.8&nbsp;km por akiri akvon dum la seka sezono. La hejma teritorio estis eĉ pli malgranda en Idaho.

Ĉukaroj ripozas en rokaj deklivoj aŭ sub arbustoj. Vintre la birdoj de Usono elektis protektitajn niĉojn aŭ kavaĵojn. Grupo povas ripozi en fermita cirklo kun ties kapoj foren por konservi varmon kaj atenti predantojn.

Ĉukaroj estas foje predataj de la Reĝa aglo.

Birdoj en kaptiveco povas morti pro infekto de mikoplasmo kaj eksplodoj de aliaj malsanoj kiaj *Erysipelas*.

### Reproduktado 
eta|* Alectoris chukar falki *
Ĝi nestas sur kampo en skrapfosita kavaĵo, remburita per herboj. Ĝi kovas 7-20 ovojn, sed plej ofte ĝis 14.

La reprodukta sezono estas somero. Maskloj plenumas manĝoceremoniojn, formo de pariĝomanĝado per kiu la masklo plukas manĝerojn kaj ino povas veni por pluki kiel respondo. La masklo povas ĉasi la inon per subenigitaj kapo kaj flugiloj kaj ŝvela kolo. La masklo povas ankaŭ plenumi rigidan piediradon samtempe kun speciala alvoko. La ino povas tiam kaŭri kiel akcepto kaj la masklo rajdas por seksumi, dum gratas la nukon de la ino. Maskloj estas monoginaj. Eloviĝo okazas post ĉirkaŭ 23–25 tagoj. En kaptiveco ili povas demeti po unu ovon ĉiutage dum la reprodukta sezono se oni kolektas ilin ĉiutage. La idoj kuniĝas al la gepatroj por manĝi sed tuj kuniĝas al aliaj membroj de la birdaro. dum la usonaj preferas tiujn de tegmentbromuso

## En kulturo 
La Ĉukaro estas la Nacia birdo de Pakistano. En Punĝabo, la Ĉukar estis konsiderata simbolo de intensa, kaj ofte nekoresponda, amo. Ĝi estis konsiderata enamiĝo de la luno kaj pro tio oni rigardas konstante ĝin. Pro la luktema kutimaro dum la reprodukta sezono ili estas retenitaj en kelkaj areoj kiel luktobirdoj.

## Referencoj 
## Vidu ankaŭ 
* Kopetdagaj duonarbaroj kaj arbarstepo
* Zagros-montara arbarstepo

## Eksteraj ligiloj 
* 
* USGS Patuxent Birdidentigejo - Ĉukaro 
* Suddakotaj Birdoj kaj Birdumo – Ĉukaro, Informaro kaj Fotoj
* eNature.com - Ĉukaro 
* Alectoris Chukar en Grekio 
* Fotoj, filmetoj 

Kategorio:Kokoformaj
Kategorio:Fazanedoj
Kategorio:Palearktisa faŭno
Kategorio:Birdoj de Azio
Kategorio:Birdoj de Eŭropo